Beretta

Beretta (Բերետտա, իտալերեն՝ Beretta, ամբողջական անվանումը իտալերեն՝ Fabbrica d'Armi Pietro Beretta Gardone), զենք արտադրող իտալական ընկերություններից մեկը։ Նրա արտադրանքը ներառված է բազմաթիվ երկրների ոստիկանության և զինված ուժերի սպառազինության մեջ, լայնորեն կիրառվում է ինքնապաշտպանության մեջ քաղաքացիական անձանց կողմից։


== Պատմություն ==
Բերետտան աշխարհի հնագույն ընկերություններից է։ Նա 500 տարի շարունակ պատկանում է մեկ ընտանիքին։ Ընկերությունը հիմնադրվել է 1526 թվականին, երբ Գարդոնե Վալ Տրոմպիայից (իտալերեն՝ Gardone Val Trompia) զինագործ Բարտոլոմեո Բերետտան (իտալերեն՝ Bartolomeo Beretta) վենետիկյան զինանոցից 296 դուկատ է ստացել պատրույգավոր հրացանի 185 փողերի համար։ Այդ գործարքի հաշիվը պահպանվել է ընկերության արխիվում։
1918 թվականին Beretta Model 1918-ը իտալական բանակում դարձել է առաջին ատրճանակ-գնդացիրը։ Բերետտան իտալական բանակի համար արտադրում էր հրացաններ և ատրճանակներ մինչև 1943 թվականն, երբ Իտալիան անձնատուր է եղել։ Սակայն Իտալիայի հյուսիսային մասը գտնվում էր Գերմանիայի վերահսկողության տակ, որը գրավել է Բերետտան և արտադրում զենք ընդհուպ մինչև 1945 թվականի Գերմանիայի կապիտուլյացիան։ Այդ ժամանակ զենքի արտաքին մշակումն ավելի վատն էր, քան առաջ կամ պատերազմի կեսերին, սակայն զենքի աշխատանքը մնում էր գերազանց։
1938 թվականին Ճապոնիան իտալական երեք ընկերությունների՝ այդ թվում նաև Բերետտայի հետ պայմանագիր է կնքել հրացանների մատակարարման համար։ Արտադրվել է 60 000-120 000 հրացան, որոնք մատակարարվում էին մինչ 1942 թվականը։
Երկրորդ համաշխարհային պատերազմից հետո Բերետտան զբաղվում էր Ամերիկայից Իտալիա ներմուծվող ամերիկյան M1 (անգլ.՝ M1 Garand rifle) հրացանների վերանորոգմամբ։ Բերետտան մոդիֆիկացրել է M1 հրացանը Beretta BM-59 հրացանի, որը նման էր M14 հրացանի, սակայն մասնագետները կարծում են, որ BM-59 հրացանն ավելի անվրեպ էր կրակում։


== Այժմեականություն ==
Ներկա դրությամբ ընկերությունը պատկանում է Ուգո Գասալի Բերետտային (իտալերեն՝  Ugo Gussalli Beretta)՝ Բարտոլոմեոյի ուղղակի հետնորդին։ Նա ղեկավարում է ընկերությունն իր երկու որդիների՝ Ֆրանկոյի և Պյետրոյի հետ։
Բերետտան հայտնի է զենքի արտադրության իր լայն ընդգրկումով՝ հրացաններով, ակոսավոր հրացաններով, ատրճանակ-գնդացրերով և ատրճանակներով։ Beretta Holding գլխավոր ընկերությունը նույնպես հանդիսանում է Beretta USA, Benelli, Franchi, SAKO, Stoeger, Tikka, Uberti ընկերությունների սեփականատերը, ինչպես նաև նրան է պատկանում Browning ընկերության 20 %-ը։ Բերետտայի արտադրանքը հայտնի է իր որակով, ամրությամբ և վստահելիությամբ։
1985 թվականին Բերետտան հաղթել է ԱՄՆ բանակի համար նախատեսված M9 ատրճանակների արտադրության մրցույթում՝ ստանալով պայմանագիր 500 000 ատրճանակի համար։ Ըստ պայմանագրի այդ ատրճանակները պետք է արտադրվեին ԱՄՆ-ում։


== Բերետտա ընկերության կողմից արտադրված զենքեր ==


=== Ատրճանակներ ===
Beretta M1915
Beretta M1934 / Beretta 1935
Beretta M1951
Beretta Mini Pistols
Beretta 70
Beretta 80
Beretta 90
Beretta 92
Beretta 84
Beretta 96
Beretta 8000
Beretta 9000
Beretta Px4 Storm
Beretta 90-TWO
Beretta M9A1
Beretta 93R
M9 ատրճանակ


=== Փոքր ատրճանակներ ===
Beretta 21 Bobcat
Beretta 950 Jetfire
Beretta 950 Minx
Beretta 3032 Tomcat


=== Հրացաններ ===

Beretta 1201FP
Beretta DT-10
Beretta 682
Beretta 686
Beretta Silver Pigeon Series
Beretta AL391 Urika և Teknys (Semi-Auto)
Beretta SO4 և SO5
Beretta Xtrema
Beretta Xtrema 2
Beretta 687
Beretta Model A series
Beretta ES-100
Beretta А-300


=== Հրացաններ և կարճափող հրացաններ ===
Beretta BM-59
Beretta AR70/90
Beretta AS70/90
Beretta Cx4 Storm
Beretta Rx4 Storm


=== Ատրճանակ-գնդացրեր ===
Beretta Model 1918
Beretta Model 38/42
Beretta Model 3 — հետպատերազմյան 38/42 մոդիֆիկացիա
Beretta Model 12


=== Գնդացրեր ===
FN Minimi, արտադրվում է Fabrique Nationale de Herstal լիցենզիայով իտալական բանակի համար։


=== Օդաճնշական ատրճանակներ ===
Beretta Air Pistol Model M92N
Beretta Air Pistol Model M92B
Beretta XX-TREME Air Pistol- Tactical
Anics A-9000S Beretta Air Pistol
Beretta Elite II BB Pistol


=== Ատրճանակներ ===
Beretta Stampede
Beretta Laramie


=== Ավտոմատ հրացաններ ===
Beretta AR-70
Beretta ARX-160


== Ծանոթագրություններ ==


== Արտաքին հղումներ ==
Բերետտայի պաշտոնական կայք
Բերետտա հրացաններ Archived 2012-01-29 at the Wayback Machine.
Բերետտա կարճափող հրացաններ Archived 2012-03-13 at the Wayback Machine.